Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-18/PES-00028 idatzizko galdera aurkeztu du. Hona Nafarroako Hezkuntzako kontseilariaren erantzuna:

1. Nafarroako Unibertsitate Publikoaren finantzaketak izaera ez-atxikia dauka, eta honako kapitulu hauetan jasotzen da:

*-4. kapitulua:*

“NUP finantzatzeko hitzarmena”: “Egiturazko finantzaketa eta emaitzen araberakoa”.

“NUP finantzatzeko hitzarmena: Hobekuntzak”.

*7. kapitulua:*

“NUP finantzatzeko hitzarmena: Inbertsioak”.

Hortaz, ez dago berariazko partidarik ikasketa-plan zehatz baterako, beste edozein titulazio ofizialetan bezala.

1. Bigarrenik, NUPen eskaintza akademikoa areagotzearen ondorioz irakasle, ikasle eta baliabide kopurua handitzea eta titulazio berriak ezartzea berariaz aurreikusten dira NUPen urte anitzeko finantzaketa-hitzarmenaren zortzigarren klausulan (2018-2028):

*“NUPek egun aztergai dituen tituluen mapatik baimentzen diren titulazio berriak ezartzea kontuan hartuko da eta bere isla izanen du emaitzen araberako finantzaketan”.*

Hori besteak beste taxutzen da “Irakastearen Kostua” kontzeptuaren zuzkiduraren bidez, 2018an 3 talde gehigarri gehiagorekin, 2019an beste 3rekin eta 2020an 3 gehiagorekin; horietako bakoitzak 110.000 euro inguruko gastua dakar, eguneratze-erregela gorabehera.

Azpiegiturak: aurreikusita dago Gradua 2019-202 ikasturtean hastea NUPeko Osasun Zientzien Fakultatearen egungo kokalekuan, eta egin beharreko izapideak ari dira egiten (proiektua, lizitazioa, Udalarekiko zuzemenak, eta abar) aurreikusita dagoen azpiegitura eraikitzen hasteko, 2020rako aurrekontuarekin, Finantzaketa Hitzarmenaren zortzigarren klausulan ezarritakoaren arabera:

*“Gainera, Medikuntzako Graduaren ezarpenari dagokionez –kalitate akademiko eta ikerketa-kalitateko behar adinako bermerekin eta ikasketa horiek ezartzeko azkenean onesten den planarekin bat–, Jarraipen Batzordeak ezarriko du zer finantzaketa osagarri den beharrezkoa egin beharreko jarduketei –aldez aurretik nahiz ondoren egin beharrekoei– erantzuteko (azterlanak eta txostenak taxutzea, inbertsioak eta abar)”.*

1. Plan estrategiko gehigarriak

Nafarroako Gobernu osoa dago konprometituta Osasun eta Hezkuntza departamentuek Nafarroako Unibertsitate Publikoarekin batera garatutako estrategia bat diruz laguntzera, karrera akademiko-asistentziala Osasungintzako langileen artean sustatzeko eta graduaren ezarpenak aurrea egin ahal beharko diren unibertsitate-profilak kreditatzeko.

Iruñean, 2019ko martxoaren 7an.

Hezkuntzako kontseilaria eta Gobernuko eleduna: María Solana Arana